
Döntés módja: nyílt szavazás, minősített szótöbbség

Mellékletek: Rendelettervezet (előterjesztéshez csatolva) 
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. április 29-én tartandó rendkívüli ülésére

1. napirendhez

Tárgy: Sülysáp Nagyközség Önkormányzata 2012. évi költségvetésének módosítása
Tisztelt Képviselő-testület!

Az államháztartásról szóló 2011. évi CXCV. törvény 34. § (5) bekezdése szerint a képviselő-testület az év közbeni előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig [április 30.], december 31-ei hatállyal módosítja a költségvetési rendeletét.

Mindezek alapján a 2012. évi költségvetés lezárásához még szükséges záró költségvetés-módosítást ezúton a tisztelt Képviselő-testület elé terjesztem.
Sülysáp, 2013. április 24.

Horinka László s.k. 


polgármester


MELLÉKLET

Sülysáp Nagyközség Önkormányzata Képviselő-testületének

…/2013. (…) önkormányzati rendelete

az Önkormányzat 2012. évi költségvetéséről szóló 1/2012. (II. 16.) önkormányzati rendelet módosításáról

Sülysáp Nagyközség Önkormányzatának Képviselő-testülete az Alaptörvény 32. cikk (1) bekezdésével, a Magyarország helyi önkormányzatairól szóló 2011. évi CLXXXIX. törvény 111. § (2)-(3) bekezdésével, valamint az államháztartásról szóló 2011. évi CXCV. törvény 23. § (1) bekezdésével kapott feladatkörében és felhatalmazással a következőket rendeli el:

1. § Sülysáp Nagyközség Önkormányzata Képviselő-testületének az Önkormányzat 2012. évi költségvetéséről szóló 1/2012. (II. 16.) önkormányzati rendelete (a továbbiakban: Kvr.) 2. §-ának helyébe a következő rendelkezés lép:

„2. §  A Képviselő-testület az önkormányzat önkormányzati szinten összesített 2012. évi költség-vetési kiadási és bevételi főösszegét 1.486.909 ezer forintban állapítja meg.”

2. § A Kvr. 3. § (1) ba) pontja helyébe a következő rendelkezés lép:

ba) normatív támogatás
390.800 e Ft

3. § A Kvr. 4. § (1) ad) pontja helyébe a következő rendelkezés lép        

 ad) ellátottak pénzbeli juttatásai 
82.768 e Ft

4. § A Kvr. 4 § (2) a) pontja helyébe a következő rendelkezés lép              

 a) általános tartalék
71.932 e Ft           

5. § A költségvetés módosított előirányzat szerinti bevételeinek és kiadásainak részletezését a rendelet 1.1.-1.10. és 2. mellékletei tartalmazzék.

6. § Jelen rendelet – visszamenőlegesen – 2012. december 31-ével lép hatályba.

Sülysáp, 2013. április 29.

Horinka László
Tóth Krisztina


polgármester
jegyző

Kihirdetési záradék

E rendelet a mai napon kihirdetésre került.

Sülysáp, 2013. április …



Tóth Krisztina



jegyző

